ai4bharat/Pralekha huggingface dataset:
सामाजिक न्याय आणि सबलीकरण मंत्रालय
केंद्रीय यादीतील इतर मागासवर्गीयांमधील उप-वर्गीकरणाच्या समस्येविषयी परीक्षण करण्यासाठी, राज्यघटनेच्या 340 व्या कलमाअंतर्गत उपलब्ध तरतुदीनुसार स्थापन करण्यात आलेल्या आयोगाचा कार्यकाल वाढवून देण्यास केंद्रीय मंत्रिमंडळाने दिली मंजुरी
पंतप्रधान नरेंद्र मोदी यांच्या अध्यक्षतेखाली झालेल्या मंत्रिमंडळ बैठकीत, केंद्रीय यादीतील इतर मागासवर्गीयांमधील  उप-वर्गीकरणाच्या समस्येविषयी परीक्षण करण्यासाठी, राज्यघटनेच्या 340 व्या कलमाअंतर्गत उपलब्ध तरतुदीनुसार स्थापन करण्यात आलेल्या आयोगाला अकरावी मुदतवाढ देत आयोगाचा कार्यकाल सहा महिन्यांनी म्हणजे 31 जुलैपासून 2021 पासून 31 जानेवारी 2022 पर्यंत वाढवून देण्यास केंद्रीय मंत्रिमंडळाने आज मंजुरी दिली.
लाभ
संदर्भित प्रस्तावित मुदतवाढ आणि मिळालेला वाढीव कार्यकाल यामुळे आयोगाला विविध भागधारकांशी सल्लामसलत करून ओबीसींच्या उप-वर्गीकरणाच्या समस्येवर एक सर्वसमावेशक अहवाल सादर करणे शक्य होणार आहे.
अंमलबजावणी वेळापत्रक:
आयोगाला 31.07.2021 पासून पुढील सहा महिन्यांची म्हणजे 31.01.2021 पर्यंतची मुदतवाढ देण्याबाबतचा आदेश राष्ट्रपतींच्या मंजुरीनंतर अधिसूचित करण्यात येईल.
उपराष्ट्रपती कार्यालय
खेळांना प्रोत्साहन देण्यासाठी क्रीडापटूंना महाविद्यालयामध्ये प्रवेशासाठी आणि नोकरीसाठी अतिरिक्त गुण देण्याचे उपराष्ट्रपतींचे आवाहन
भारताचे उपराष्ट्रपती व्यंकय्या नायडू यांनी आज खेळांना प्रोत्साहन देण्यासाठी क्रीडापटूंना महाविद्यालयामध्ये प्रवेश देताना आणि विविध विभागांमध्ये नोकरी मिळावी, यासाठी अतिरिक्त गुण देण्याचे आवाहन केले. अशा प्रकारे प्रोत्साहन दिल्यामुळे देशामध्ये क्रीडापटूंना खूप मदत मिळेल, असे ते म्हणाले.
बंगलुरू येथे आयोजित करण्यात आलेल्या ‘खेलो इंडिया युनिव्हर्सिटी गेम्स -2021’ कार्यक्रमाच्या उद्घाटन प्रसंगी आज ते बोलत होते. आपल्या मुळांकडे परत जाण्याचे आवाहन करून नायडू म्हणाले, क्रीडा क्षेत्रातल्या सहभागीतांनी आपल्या देशी आणि ग्रामीण खेळांना सर्वोच्च प्राधान्य द्यावे. ‘खेलो इंडियाच्या या आवृत्तीमध्ये योगासन आणि मल्लखांब यासारख्या देशी खेळांसह विविध 20 क्रीडा प्रकारांचा पहिल्यांदाच समावेश करण्यात आल्याबद्दल त्यांनी आनंद व्यक्त केला. नायडू म्हणाले, ‘‘ भारतीय परंपरेत रूजलेल्या आणि आपल्या संस्कृतीचा वारसा असलेल्या ग्रामीण आणि देशी क्रीडा प्रकारांचे जतन आणि संवर्धन करणे, खूप आवश्यक आहे.’
गाव पातळीपर्यंत क्रीडा विषयक कार्यक्रमांना प्रोत्साहन देण्याच्या गरजेवर त्यांनी भर देवून केंद्र, राज्य आणि स्थानिक स्वराज्य संस्थांनी यासाठी एकत्रित प्रयत्न करावेत. तसेच तळागाळामध्ये आवश्यक क्रीडाविषयक पायाभूत सुविधा विकसित करण्याचे आवाहन केले. सर्वांनी मिळून भारतीय क्रीडा क्षेत्राला नव्या उंचीवर नेणे शक्य होईल, असेही ते म्हणाले.
राजकारणासह जीवनामध्ये सर्व क्षेत्रात ‘खिलाडू वृत्ती’ जोपासण्यासाठी प्रोत्साहन देण्याचे आवाहन करून उपराष्ट्रपती म्हणाले, खेळ आपल्याला संयम, चिकाटी आणि विजय -पराजय यांना समरसतेने हाताळण्यास शिकवतात. त्यामुळे कोणताही एक खेळ आपल्या दैनंदिन जीवनाचा अविभाज्य भाग बनविण्याचे आवाहन त्यांनी सर्वांना केले.
खेलो इंडिया युनिव्हर्सिटी गेम्स -2021 हा पहिला ‘हरित क्रीडा महोत्सव’ म्हणून घोषित केल्याबद्दल नायडू यांनी आयोजकांचे कौतुक केले. या खेळांच्या आयोजनामध्ये कुठेही प्लास्टिकचा वापर करण्यात आला नाही. तसेच पुन्हा वापर करण्यायोग्य सामुग्रीचा उपयोगात आणण्यास प्रोत्साहन देण्यासाठी सर्व प्रयत्न करण्यात आले. ही कृती अनुकरणीय असल्याचे सांगून नायडू यांनी इतर कार्यक्रमांच्या आयोजकांनी या चांगल्या पद्धतीचे पालन करावे अशी इच्छा व्यक्त केली.
आयुष मंत्रालय
गांधी जयंतीला निसर्गोपचारावरील वेबीनार मालिकेचे आयोजन
आयुष मंत्रालयाच्या अख्यतारीतील पुणे येथील राष्ट्रीय निसर्गोपचार संस्थेने 'स्वावलंबी आरोग्यातून स्वावलंबन' या गांधी तत्वज्ञानावर आधारित वेबीनार मालिकेचे आयोजन केले आहे. महात्मा गांधींचा 150व्या जयंती दिनी म्हणजेच 2 ऑक्टोबर या वेबीनार मालिकेचा प्रारंभ होईल आणि 18 नोव्हेंबर 2020 रोजी म्हणजेच निसर्गोपचार दिनी शेवटचे वेबीनार घेतले जाईल.
आपणा सर्वांना उपलब्ध असणाऱ्या सुलभ निसर्गोपचार पद्धतीतून स्व-आरोग्याची जबाबदारी हा संदेश हे वेबीनार देतील. प्रात्यक्षिकासह निसर्गोपचार याद्वारे या पद्धतीबाबत जाणीव निर्माण करणे हा यामागील उद्देश आहे. याचे लाईव चॅट आणि वापरकर्त्यांशी चर्चा या माध्यमातून फीडबॅक वर्गसुद्धा घेतले जातील.
या आभासी वर्गामुळे अंतरामुळे प्रत्यक्ष उपस्थिती शक्य नसणाऱ्या देशभरातील जिज्ञासूंना या वर्गाला उपस्थिती लावणे शक्य होईल. सध्याच्या कोविड काळात महत्व असणाऱ्या आरोग्य आणि स्वास्थ्य याबद्दलच्या गांधीजींच्या विचारांच्या प्रसारासाठी प्रयत्न होतील. स्वतःचे आरोग्य राखणे ही जबाबदारी असल्याचे गांधीजी म्हणत.
आपणा सर्वांना उपलब्ध असणाऱ्या सुलभ निसर्गोपचार पद्धतीतून स्व-आरोग्याची जबाबदारी हा संदेश
ही वेबीनार मालिका देईल. प्रात्यक्षिकासह निसर्गोपचार याद्वारे या पद्धतीबाबत जाणीव निर्माण करणे हा यामागील उद्देश आहे.
आरोग्यासंबधी महात्मा गांधीजींचा दृष्टीकोन या विषयावर बोलण्यासाठी वेगवेगळया देशातील अभ्यासकांना या वेबीनारमध्ये आमंत्रित करण्यात आले आहे. उत्तम सार्वजनिक आरोग्यासाठी विविध आरोग्य पथ्य या बद्दल गांधीजींचा दृष्टीकोन समजून घेण्यासाठी याची मदत होईल.
गांधी रिसर्च फाउंडेशन, गांधी अभ्यास केंद्र , गांधी भवन, गांधी स्मारक निधी इत्यादी गांधीजींच्या संस्थांच्या सहकार्याने या वेबीनारचे आयोजन करण्यात आले आहे. जागतिक शांतीसाठी महात्मा गांधी कॅनेडियन संस्था, जर्मनीतील गांधी इन्फॉर्मेशन सेंटर, अमेरिकेतील वर्जिनिया तसेच UTS सिडनी येथील महात्मा गांधी सेंटर फॉर ग्लोबल नॉन व्हायोलन्स या जागतिक संस्थाही यात सहभागी होतील.
2 ऑक्टोबर 2020 पासून सुरू होणाऱ्या या वेबीनार मालिकेचे दर दिवशी 1 सत्र असे 48 दिवस ठराविक वेळी सत्र होऊन 18 नोव्हेंबर 2020ला, म्हणजेच निसर्गोपचार दिनी समारोप होईल, या दिवशी महात्मा गांधी अखिल भारतीय निसर्गोपचार फाउंडेशन ट्रस्ट या निसर्गोपचार प्रत्येक वर्गातील माणसापर्यंत पोचवणाऱ्या संसथेचे ते तहहयात अध्यक्ष झाले.
या वेबीनारशिवाय महाविद्यालयीन व शालेय विद्यार्थ्यांसाठी प्रश्नमंजूषाही आयोजित केली जाईल. ही वेबीनार मालिका ‘रोगप्रतिकारक शक्तीसाठी आयुष’ या आयुष मंत्रालयाच्या मोहिमेशी सुसंगत आहे
माहिती आणि प्रसारण मंत्रालय
इफ्फी 53 मध्ये दाखवण्यात आला जयदीप मुखर्जी यांचा माहितीपट 'अदर रे: द आर्ट ऑफ सत्यजित रे'
'रे पोस्टर मेकिंग' स्पर्धेसाठीच्या प्रवेशिकांचे इफ्फी 53 मध्ये प्रदर्शन
इफ्फी 53 मध्ये सत्यजित रे यांच्यावरील विशेष विभाग
गोवा/मुंबई, 25 नोव्हेंबर 2022
मी सत्यजित रे यांच्या सौंदर्यात्मक सर्जनशीलतेबाबत माझी स्वतःची धारणा सादर करण्याचा प्रयत्न केला: जयदीप मुखर्जी
“अदर रे: द आर्ट ऑफ सत्यजित रे' हा माहितीपट रे यांच्या सर्जनशील प्रतिभेची मुळे शोधणारा : जयदीप मुखर्जी
इफ्फी 53 मध्ये सत्यजित रे यांच्यावरील विशेष विभागाचा एक भाग म्हणून, जयदीप मुखर्जी यांचा 34 मिनिटांचा माहितीपट “अदर रे: द आर्ट ऑफ सत्यजित रे”, 24 नोव्हेंबर 2022 रोजी इंडियन पॅनोरमा विभागात दाखवण्यात आला. पत्र सूचना कार्यालयाने इफ्फी टेबल टॉक अंतर्गत प्रतिनिधी आणि प्रसारमाध्यमांसोबत आयोजित केलेल्या चर्चेत दिग्दर्शक जयदीप मुखर्जी यांनी संवाद साधला. हा एक चरित्रात्मक माहितीपट आहे ज्यामध्ये रे यांच्या अलौकिक बुद्धिमत्तेबाबत आपली स्वतःची धारणा मांडली असल्याचे मुखर्जी यांनी सांगितले.
रे यांच्या प्रतिभेच्या विविध छटांचा – चित्रकार, सुलेखनकार, संगीतकार, दिग्दर्शक – या माहितीपटात समग्र वेध घेण्यात आला आहे, असे मुखर्जी यांनी सांगितले. रे यांना सर्जनशीलतेचा वारसा आजोबा उपेंद्रकिशोर रे चौधरी आणि वडील सुकुमार सेन यांच्याकडून लाभला होताच परंतु शांतीनिकेतनमध्ये नंदलाल बोस आणि इतरांसारख्या दिग्गजांच्या हाताखाली रे यांनी घेतलेले प्रशिक्षण त्यांच्या कलाकृतीत स्पष्टपणे प्रतिबिंबित होते, असे त्यांनी सांगितले.
मुखर्जी म्हणाले, हा माहितीपट रे यांच्या पात्रांच्या विकासावर पडलेले इतर प्रभाव देखील दर्शवतो, जसे की त्यांनी जाहिरात फर्म डी.जे.कीमारमध्ये ज्युनियर व्हिज्युअलायझर म्हणून घालवलेली वर्षे किंवा प्रोफेसर अॅलेक्स अॅरोन्सन यांच्याकडून घेतलेले पाश्चात्य संगीताचे धडे – जे त्यांच्या चित्रपटांमधील अनेक रचना आणि साउंडट्रॅकसाठी वाद्यवृंद प्रक्रियेचा एक भाग होता.
या माहितीपटाच्या संकल्पनेला प्रत्यक्ष आकार देताना अनेक दशके कराव्या लागलेल्या संघर्षच्या आठवणींना मुखर्जी यांनी उजाळा दिला. “सर रिचर्ड अॅटनबरो आणि रे यांच्या लंडनमधील इतर मित्रांकडून मिळालेल्या माहितीसोबत मला 2007 मध्ये कोलकाता येथे झालेल्या प्रदर्शनात रे यांच्या चित्रांची आणि इतर कलाकृतींची छायाचित्रे घ्यावी लागली,” असे त्यांनी सांगितले.
येत्या 2-3 वर्षात ऋत्विक घटक आणि मृणाल सेन यांच्या शताब्दीनिमित्त अशाच प्रकारचे माहितीपट बनवण्याचा मानस दिग्दर्शकाने व्यक्त केला.
महोत्सवात "द वन अँड ओन्ली रे" हा विभाग देखील आहे. या अंतर्गत घेतलेल्या स्पर्धेत देशभरातील चित्रपट रसिकांनी पुन्हा रेखलेली रे यांच्या चित्रपटांची पोस्टर्स मांडण्यात आली आहेत. इफ्फी 2022 मध्ये सत्यजित रे यांचे, 1977 मधील 'शतरंज के खिलाडी' आणि 1989 मधील 'गणशत्रू.' हे दोन अभिजात चित्रपटदेखील दाखवले जात आहेत.
टेबल टॉक अंतर्गत दिग्दर्शक जयदीप मुखर्जी यांच्यासोबतची संपूर्ण चर्चा पहा :PIB Mumbai | G.Chippalkatti/S.Kakade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 113
रस्ते वाहतूक आणि महामार्ग मंत्रालय
रस्ते वाहतूक आणि महामार्ग मंत्रालयाचे धोरणात्मक निर्णय
नवी दिल्ली, 23 जुलै 2018
देशातील रस्ते आणि महामार्गाची स्थिती सुधारण्याबरोबरच ते अद्ययावत करण्याच्या दृष्टीने केंद्र सरकारने जून 2014 नंतर अनेक महत्त्वपूर्ण निर्णय घेतले आहेत. रस्ते वाहतूक आणि महामार्ग राज्यमंत्री मनसुख मांडवीय यांनी आज राज्यसभेत त्याबाबत माहिती दिली.
रस्ते रुंदीकरणाचे प्रकल्प राबविण्यासाठी भूसंपादन प्रक्रिया अधिक जलद करण्याच्या अनुषंगाने संपूर्ण प्रक्रिया डिजिटाईझ करण्याचा निर्णय घेण्यात आला, त्यासाठी भूमीराशी हे वेबपोर्टल विकसित करण्यात आले. रस्ते विकासाशी संबंधित प्रकल्पांच्या देखरेखीसाठी प्रकल्प देखरेख माहिती यंत्रणा विकसित करण्यात आली. आजघडीला या यंत्रणेच्या माध्यमातून 2000 पेक्षा जास्त प्रकल्पांवर देखरेख ठेवली जात आहे.
देशांतर्गत तसेच बांगलादेश, भूतान, नेपाळ या देशांशी रस्ते मार्गावरुन वाहतुकीला प्रोत्साहन देण्यासाठीही विविध प्रकल्प राबविले जात आहेत. 36 राज्यांमधील प्रादेशिक परिवहन कार्यालये आंतरजालाच्या सहाय्याने परस्परांशी जोडण्यात आली आहेत. वाहनांची नोंदणी आणि वाहनचालक परवाने आता ऑनलाईन जारी केले जात आहेत. तसेच सुरक्षित प्रवासाविषयी जनजागृती करण्यासाठी जिल्हा स्तरावर रस्ते सुरक्षा समिती स्थापन करण्यात आल्या आहेत.
N.Sapre/M.Pange/P.Kor
(Visitor Counter : 64
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 23 नोव्हेंबर 2021
आरोग्य मंत्रालयाची कोविड-19 घडामोडींवरील माहिती
गेल्या 24 तासात 71,92,154 मात्रांचे कोविड-19 प्रतिबंधक लसीकरण झाल्याने भारताने 117.63  कोटी मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, 1,21,69,135 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
गेल्या 24 तासात 12,202 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,39,46,749 झाली आहे.
परिणामी, भारतात रुग्ण बरे होण्याचा दर 98.32% झाला आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून सलग 149 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 7,579 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 1,13,584 आहे, देशातील आतापर्यंतच्या एकूण बाधित रुग्णसंख्येच्या ती 0.33% आहे. मार्च 2020 पासूनचे हे सर्वात कमी प्रमाण आहे.
देशभरात चाचण्यांची क्षमता वाढवली जात आहे. गेल्या 24 तासामध्ये एकूण 9,64,980 चाचण्या करण्यात आल्या. भारताने आतापर्यंत एकूण 63.34  कोटींहून अधिक चाचण्या घेतल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 0.93% असून गेल्या 60 दिवसांपासून हा दर 2% पेक्षा कमी राहिला आहे. दैनंदिन पॉझिटिव्हिटी दर 0.79% असून गेले 50 दिवस हा दर 2% पेक्षा कमी आहे आणि गेले सलग 85 दिवस हा दर 3% पेक्षा कमी आहे.
इतर अपडेट्स :-
G.Chippalkatti/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 134
रस्ते वाहतूक आणि महामार्ग मंत्रालय
जम्मू काश्मीरमधील कटरा येथे इंटर मोडल स्टेशन विकसित करण्यासाठी राष्ट्रीय महामार्ग लॉजिस्टीक व्यवस्थापन आणि कटरा विकास प्राधिकरण यांच्यात सामंजस्य करारावर स्वाक्षऱ्या
नवी दिल्ली, 30 ऑगस्ट 2022
केंद्रीय रस्ते वाहतूक आणि महामार्ग मंत्री नितीन गडकरी, केंद्रीय राज्यमंत्री जनरल व्ही के सिंह, जम्मू आणि काश्मीरचे उप राज्यपाल मनोज सिन्हा, तसेच केंद्रीय आणि राज्य सरकारमधील अधिकारी यांच्या उपस्थितीत एनएचएलएमएल  आणि कटरा विकास प्राधिकरण यांच्यात सामंजस्य करारावर स्वाक्षरी करण्यात आली.
या उपक्रमाचा एक भाग म्हणून, माता वैष्णो देवी मंदिराला भेट देणाऱ्या यात्रेकरूंचा प्रवास सुलभ करण्यासाठी कटरा येथे इंटर मोडल स्टेशन विकसित केले जात आहे. पंतप्रधान नरेंद्र मोदी यांच्या नेतृत्वाखालील सरकार देशभरातील प्रवासी पायाभूत सुविधांच्या विकासासाठी देशभरात इंटर मोडल स्टेशन विकसित करत आहे.N.Chitale/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 88
आरोग्य आणि कुटुंब कल्याण मंत्रालय
भोपाळ, भुवनेश्वर, पाटणा, जोधपूर, रायपूर आणि ऋषिकेश येथील सहा अखिल भारतीय आयुर्विज्ञान संस्थान, एम्स मध्ये सीजीएचएसच्या सर्व लाभार्थ्यांना रोकडविरहित उपचार सुविधा आता उपलब्ध आहेत.
सीजीएचएसच्या सर्व लाभार्थ्यांना  आता भोपाळ, भुवनेश्वर, पाटणा, जोधपूर, रायपूर आणि ऋषिकेश येथील सहा अखिल भारतीय आयुर्विज्ञान संस्थान, एम्स मध्ये रोकडविरहित उपचार सुविधा उपलब्ध आहेत. सहा एम्स आणि सीजीएचएस यांच्यात आज केंद्रीय आरोग्य सचिव राजेश भूषण यांच्या उपस्थितीत सामंजस्य करारावर स्वाक्षऱ्या झाल्यानंतर हा महत्वपूर्ण निर्णय घेण्यात आला.
या उपक्रमाची ठळक वैशिष्ट्ये खालीलप्रमाणे आहेत.
सीजीएचएस निवृत्तीवेतनधारक आणि सीजीएचएस लाभार्थ्यांच्या इतर पात्र श्रेणीतील या 6 एम्स मधील बाह्य रुग्ण विभाग, तपासणी आणि अंतर्गत उपचारांसाठी रोकडविरहित उपचारांसाठी पात्र असतील.
ही सर्व एम्स रुग्णालये सीजीएचएस निवृत्तिवेतनधारकांना आणि सीजीएचएस लाभार्थ्यांच्या इतर पात्र श्रेणीतील क्रेडिट बिले-देयके सीजीएचएस कडे पाठवतील आणि बिले मिळाल्यापासून 30 दिवसांच्या आत सीजीएचएस प्राधान्याने देय रक्कम अदा करेल.
सीजीएचएस लाभार्थ्यांना वैध सीजीएचएस लाभार्थी ओळखपत्र सादर केल्यानंतरच एम्समधील उपचारांसाठी प्रवेश दिला जाईल.
सीजीएचएस लाभार्थ्यांसाठी एम्स, स्वतंत्र मदत कक्ष आणि स्वतंत्र लेखा प्रणाली तयार करेल.
बाह्य रुग्ण विभागातील उपचारांसाठी किंवा रुग्णांना रुग्णालयामधून सुट्टी दिल्यानंतर एम्स मधील डॉक्टरांनी लिहून दिलेली औषधे, लाभार्थ्यांना सीजीएचएस मधून संकलित करता येतील.
"नजीकच्या भविष्यात नवी दिल्ली , चंदीगड पदव्युत्तर वैद्यकीय शिक्षण आणि संशोधन संस्था आणि पुद्दुचेरी येथील जवाहरलाल पदव्युत्तर वैद्यकीय शिक्षण आणि संशोधन संस्था, या एम्स संस्थाचा या करारात समावेश केला जाईल."
सरकारी आणि सीजीएचएस संलग्न केलेल्या रुग्णालयांमध्ये रुग्णांची भरती.
सीजीएचएस अंतर्गत लाभार्थ्यांना रुग्णालयातील आंतर रुग्ण विभागात उपचारांसाठी सीजीएचएसअंतर्गत सूचीबद्ध सरकारी रुग्णालये आणि खाजगी रुग्णालयांचा संदर्भ दिला जातो . सीजीएचएस निवृत्तीवेतनधारक आणि सीजीएचएस लाभार्थ्यांच्या इतर पात्र श्रेणी, संलग्न रुग्णालयांमधील रोकडविरहित सुविधांसाठी पात्र आहेत.
सीजीएचएस, केंद्र सरकारचे कर्मचारी, निवृत्तीवेतनधारक आणि त्यांच्यावर अवलंबून असलेले कुटुंबातील सदस्य, संसद सदस्य, माजी खासदार आणि लाभार्थ्यांच्या इतर श्रेणींना सर्वसमावेशक आरोग्य सेवा  प्रदान करते. सध्या देशातील ७९ शहरांमध्ये सीजीएचएस कार्यरत आहे.
रेल्वे मंत्रालय
रेल्वेरुळ प्रकल्प लवकर पूर्ण करण्याला भारतीय रेल्वेचे प्राधान्य
चालू आर्थिक वर्षात 1352 किलोमीटर चे मार्ग आधीच पूर्ण
मागील आर्थिक वर्षात याच कालावधीत पूर्ण केलेल्या कामाच्या तीन पट काम पूर्ण
नवी दिल्ली, 22 सप्टेंबर 2022
भारतीय रेल्वे लॉजिस्टिक विभागाचा खर्च कमीत कमी करण्याच्या प्रयत्नात आहे. भारतीय रेल्वे अलीकडे रेल्वे रुळांशी संबंधित रेल्वे पायाभूत सुविधा प्रकल्पांना मोठी चालना दिल्यामुळे प्रगतीचा एक कल स्पष्टपणे दिसत आहे. मागील वर्षीच्या तुलनेत एप्रिल-सप्टेंबर  या कालावधीत रेल्वे रुळ प्रकल्पांची प्रगती- ) जवळजवळ तीपटीने अधिक आहे.
या आर्थिक वर्षात 21 सप्टेंबर 2022 पर्यंत, रेल्वेने 1353 ट्रॅक किलोमीटर  लांबीचे नवीन लाईन्स, गेज रूपांतरण आणि मल्टी ट्रॅकिंग प्रकल्प पूर्ण केले आहेत. सप्टेंबर महिन्यातच आणखी 150 टीकेएम जोडले जाण्याची शक्यता आहे. एकत्रित आकडा गेल्या आर्थिक वर्षातील याच कालावधीतील आकडेवारीच्या तिप्पट आहे. गेल्या वर्षी, 30 सप्टेंबर 2021 पर्यंत 482 टीकेएम पूर्ण झाले.
2022-23 मध्ये, 2022-23 मध्ये नवीन लाइन/दुहेरीकरण/गेज रूपांतरणासाठी वाटप केलेले एकूण कॅपेक्स रु. 67000 कोटी , ऑगस्ट २०२२ पर्यंतचा वास्तविक खर्च रु. 20075 कोटी. 2021-22 मध्ये, 2021-22 मध्ये नवीन लाइन/दुहेरीकरण/गेज रूपांतरणासाठी वाटप केलेले एकूण कॅपेक्स रु. 45465 कोटी , ऑगस्ट 2021 पर्यंतचा वास्तविक खर्च रु. 15,281 कोटी होता.
विशेष म्हणजे, नवीन लाईन/दुहेरीकरण/गेज रूपांतरण यामध्ये, 2021-22 मध्ये 2400 किमीचे लक्ष्य पार करुन त्या पलीकडे 2904 किमीचे लक्ष्य गाठले गेले आहे.
R.Aghor /P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 112
आरोग्य आणि कुटुंब कल्याण मंत्रालय
कोविड- 19 बाबतची अद्ययावत माहिती
नवी दिल्ली 07 एप्रिल 2022
देशव्यापी लसीकरण मोहिमेत आतापर्यंत कोविड प्रतिबंधक लसीच्या 185 कोटी 20 लाख मात्रा देण्यात आल्या आहेत.
भारतातील कोविड सक्रीय रुग्णसंख्या सध्या 11,639
सक्रीय रुग्णसंख्येचे प्रमाण सध्या 0.03% इतके आहे
रोगमुक्ती दर सध्या 98.76%
गेल्या 24 तासांत 1,222 रुग्ण कोरोनामुक्त झाल्यामुळे आता एकूण रोगमुक्तांची संख्या वाढून 4,24,98,789 झाली आहे
गेल्या 24 तासांत 1,033 नव्या कोरोना बाधितांची नोंद झाली
दैनंदिन पॉझिटीव्हिटी दर 
साप्ताहिक पॉझिटीव्हिटी दर 
आतापर्यंत कोविड संसर्ग तपासणीसाठी एकूण 79 कोटी 25 लाख चाचण्या करण्यात आल्या; गेल्या 24 तासांत 4,82,039 चाचण्या करण्यात आल्या
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 218.17 कोटी मात्रांची संख्या केली पार
12 ते 14 वयोगटातील 4.09 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 40,750
गेल्या 24 तासात 4,272 नव्या कोरोना रुग्णांची नोंद.
रुग्ण बरे होण्याचा दर सध्या 98.72%,
सध्याचा साप्ताहिक पॉझिटिव्हिटी दर 1.51%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 218.17  कोटींची पार केली आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 4.09  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10415125
|
|
2nd Dose
|
|
10118337
|
|
Precaution Dose
|
|
7007335
|
|
FLWs
|
|
1st Dose
|
|
18436674
|
|
2nd Dose
|
|
17715777
|
|
Precaution Dose
|
|
13624628
|
|
Age Group 12-14 years
|
|
1st Dose
|
|
40994192
|
|
2nd Dose
|
|
31672418
|
|
Age Group 15-18 years
|
|
1st Dose
|
|
61933703
|
|
2nd Dose
|
|
53025284
|
|
Age Group 18-44 years
|
|
1st Dose
|
|
561241218
|
|
2nd Dose
|
|
515634108
|
|
Precaution Dose
|
|
93348713
|
|
Age Group 45-59 years
|
|
1st Dose
|
|
204023650
|
|
2nd Dose
|
|
196934729
|
|
Precaution Dose
|
|
47930110
|
|
Over 60 years
|
|
1st Dose
|
|
127664915
|
|
2nd Dose
|
|
123120703
|
|
Precaution Dose
|
|
46953129
|
|
Precaution Dose
|
|
20,88,63,915
|
|
Total
|
|
2,18,17,94,748
भारतातील रुग्णसंख्या सध्या 40,750 इतकी आहे, ती देशाच्या एकूण रुग्णसंख्येच्या तुलनेत 0.9% इतकी आहे.
परिणामी, भारतात रुग्ण बरे होण्याचा दर 98.72%. झाला आहे.
गेल्या 24 तासांत 4,474 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,40,13,999 झाली आहे.
गेल्या 24 तासात 4,272 नव्या कोरोना रुग्णांची नोंद झाली.
गेल्या 24 तासात एकूण 3,16,916 चाचण्या करण्यात आल्या. भारताने आतापर्यंत एकूण 89.47  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 1.51% तर दैनंदिन पॉझिटिव्हिटी दर 1.35% आहे.
माहिती आणि प्रसारण मंत्रालय
‘भारतामध्ये चित्रपटांचे भवितव्य’ या विषयावर सिद्धार्थ रॉय कपूर यांच्याशी संवाद
ओटीटी मोठ्या पडद्यांवरील आनंदाची अनुभूती निर्माण करू शकत नाहीत- चित्रपट वितरक अक्षय राठी
पणजी, 22 जानेवारी 2021
ओटीटी मंच दाखल झाल्यापासून ओटीटीवर मनोरंजनविषयक सामग्रीची विक्री खूप मोठ्या प्रमाणावर वाढली आहे आणि ती देखील खूप मोठ्या फायद्याच्या परताव्याच्या बदल्यात होत आहे, विशेषतः कोविड-19 लॉकडाऊनच्या काळात हे प्रमाण खूपच जास्त असल्याचे पटेल यांनी सांगितले. या पार्श्वभूमीवर सीआयआयचे सहअध्यक्ष आणि यूएफओ मुव्हीजचे संयुक्त अध्यक्ष कपिल अग्रवाल यांनी सिंगल स्क्रीन वाचवणे ही आता काळाची गरज बनली आहे, असे सांगितले. चित्रपट वितरक आणि प्रदर्शक अक्षय राठी यांनी देखील याबाबत सहमती व्यक्त केली. सिंगल स्क्रीनला वाचवणे गरजेचे आहे यात काही शंकाच नाही, असे ते म्हणाले. सध्या कोणत्याही चित्रपट प्रदर्शकाला उत्पन्न मिळत नसल्याची खंत त्यांनी व्यक्त केली. ‘भारतात चित्रपटांचे भवितव्यः संधी आणि आव्हाने’ या विषयावर 51व्या भारतीय आंतरराष्ट्रीय चित्रपट महोत्सवाअंतर्गत आज एका परिसंवादाचे आयोजन करण्यात आले. या सत्रामध्ये रॉय कपूर फिल्म्सचे व्यवस्थापकीय संचालक आणि सीआयआय माध्यम आणि मनोरंजनविषयक राष्ट्रीय समितीचे सहअध्यक्ष असलेले चित्रपट निर्माते सिद्धार्थ रॉय कपूर यांनी या परिसंवादाचे संचालन केले.
ओटीटीवर अपयशाच्या शिक्क्याची भीती नाही
ओटीटीवर प्रत्येक चित्रपट यशस्वी ठरत आहे जी बाब निर्मात्यांना भुरळ घालत आहे. कोणतीही स्पर्धा नाही किंवा चित्रपट पडल्याचा शिक्का बसत नाही, असे शारिक पटेल यांनी सांगितले.
‘ओटीटी मोठ्या पडद्याच्या वलयाशी बरोबरी करू शकत नाहीत’
चित्रपट निर्माते अक्षय राठी यांनी मात्र यावेळी या नव्या डिजिटल मंचामधील त्रुटी अधोरेखित केली. ओटीटी म्हणजे एक सोय आहे पण मनोरंजनाचा खरा अनुभव देऊ शकत नाही. मोठ्या पडद्यावर जो आनंद मिळतो त्या अनुभूतीची बरोबरी ओटीटी करू शकत नाहीत, ही बाब त्यांनी निदर्शनाला आणली.
सिंगल स्क्रीनला कसे वाचवणार?
यूएफओ मुव्हीजचे कपिल अग्रवाल यांनी या प्रश्नावर काही उपाय सुचवले. चित्रपटगृहांमध्ये योग्य प्रकारे ही सामग्री नेणे गरजेचे आहे, महसुलाच्या विभागणीच्या आधारे याची सुरुवात झाली पाहिजे. चित्रपट प्रदर्शन उद्योगाने देखील जबाबदारी स्वीकारली पाहिजे आणि अधिक पारदर्शक झाले पाहिजे, असे अग्रवाल म्हणाले. योग्य दर्शकांसाठी योग्य प्रकारचे मनोरंजन उपलब्ध करण्यावर देखील त्यांनी भर दिला. सिंगल स्क्रीनना उर्जितावस्था देण्यासाठी योग्य मनोरंजन सामग्रीची गरज आहे, असे त्यांनी सांगितले.
भारत विरुद्ध इंडिया?
या सत्राचे मॉडरेटर सिद्धार्थ रॉय कपूर यांनी सध्या निर्माण होणाऱ्या मनोरंजनाच्या स्वरुपाबाबत प्रश्न उपस्थित केला. हे स्वरुप ‘भारत’ असे न राहाता ‘इंडिया’ च्या दिशेने झुकू लागले आहे का, असा प्रश्न त्यांना पडला आहे.
M.Chopade/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 141
संरक्षण मंत्रालय
भारतातील 6 वी जेडब्ल्यूजीएसीटीसी बैठक  विमान वहन कार्य तंत्रज्ञानासंबंधीत अमेरिकेच्या संयुक्त कार्य गटाची भेट
भारत - यूएस डिफेन्स टेक्नॉलॉजी अँड ट्रेड इनिशिएटिव्ह  यांच्या संयुक्त विद्यमाने स्थापन करण्यात आलेल्या एअरक्राफ्ट कॅरियर टेक्नॉलॉजी को-ऑपरेशन  संबंधित संयुक्त कार्यगटाची 6 वी बैठक 27 फेब्रुवारी ते 3 मार्च दरम्यान भारतात आयोजित करण्यात आली होती. अमेरिकेचे प्रोग्राम एक्झिक्युटिव्ह ऑफिसर, रिअर ॲडमिरल जेम्स डाऊनी यांच्या नेतृत्वाखाली 11 सदस्यीय शिष्टमंडळाने दिल्ली आणि कोचीमधील विविध संरक्षण/ औद्योगिक प्रतिष्ठानांना भेट दिली. संयुक्त कार्यगटाच्या बैठकीचे उद्घाटन सत्र 27 फेब्रुवारी रोजी नवी दिल्ली येथे, असिस्टंट कंट्रोलर कॅरियर प्रोजेक्ट्स  चे रिअर ॲडमिरल संदीप मेहता यांच्या सह अध्यक्षतेखाली पार पडले.
बैठकीदरम्यान, रिअर ॲडमिरल जेम्स डाऊनी यांनी विमान बांधण्यास सक्षम असलेल्या मोजक्या देशांपैकी एक म्हणून भारताची प्रतिष्ठा असल्याचे मान्य केले. ही सेवा सुरू झाल्यानंतर अल्पावधीत स्वदेशी विमान वहन कार्य, स्वदेशी विमान आणि LCA चालवण्याच्या भारताच्या ऐतिहासिक कामगिरीचे त्यांनी कौतुक केले. दोन्ही पक्षांनी संयुक्त कार्यगटाने आतापर्यंत केलेल्या चांगल्या कामांवर प्रकाश टाकला. या बैठकीत, विमानवाहू तंत्रज्ञानाच्या विविध पैलूंअंतर्गत भविष्यातील सहकार्याच्या योजनांवरही चर्चा करण्यात आली तसेच एक संयुक्त निवेदन प्रसिद्ध करण्यात आले. भेटीचा एक भाग म्हणून, अमेरिकन शिष्टमंडळाने दिल्ली आणि कोची या दोन्ही ठिकाणी वरिष्ठ नेतृत्वाशी संवाद साधला. विमान वहन सेवा तंत्रज्ञानाच्या क्षेत्रात दोन्ही देशांदरम्यान सुरू असलेल्या सहकार्यामध्ये ही बैठक आणखी एक महत्त्वाचा टप्पा ठरली आहे.